text: Søguligur salur fer í søguna
text: #000000
text: Tað hoyrist, at samkoman Berøa í Runavík skal byggja nýggjan sal, og at hin gamli salurin nú fer í søguna. Tað er við sorgblídni vit hoyra tað, tí núverandi salurin upprunaliga er gamla Ebenezer í Havn, sum var andaliga heimið hjá mær og mongum øðrum í mínum ættarliði.
text: #000001
text: Salurin var bygdur í 1905, meðan skotski trúboðarin, William G. Sloan, framvegis var á lívi. Í 1963 varð bygningurin fluttur inn til Runavíkar, tí samkoman í Ebenezer skuldi byggja nýggjan sal. Og tá runavíkingar um somu tíð ikki høvdu sal at savnast í, varð avgjørt at flyta gamla salin inn hagar. Í 1965 varð hann so tikin í brúk og fekk navnið navnið Berøa.
text: #000002
text: Myndina til vinstru tók eg á degnum, tá salurin var tikin í brúk í 1965, og tað er abbi mín, Andrias í Túni, sum er komin út á trappuna, eftir at møti hevur verið hildið. Abbi var gamal skipari, og eisini ein undangongumaður fyri samkomuni Nebo á Toftum. Í hølunum á honum sæst Jógvan Lydersen úr Fugloy og kona hansara, sum búðu í Havn í mong ár, og aftan fyri tey síggjast Aksel Funding, úr Funningi, og konan, Esther, sum var úr Havn.
text: #000003
text: Myndin niðanfyri er tikin uttan fyri gamla Ebenezer og man vera tikin á samfelagsmøtum Í Havn tíðliga í tíðini. Og tað er júst soleiðis, nøkur okkara minnast hesa avlongu lonina í miðbýnum í Havn, sum var eitt gott andaligt heim hjá mær og mongum øðrum.
text: #000004
text: Fríggjakvøldsmøtini byrja í september 1973
  Fóru út á gongugøtur við góða boðskapinum
text: #000005
text: Fríggjakvøldsmøtini byrja í september 1973
text: #000006
text: Fóru út á gongugøtur við góða boðskapinum
text: #000007